Lucius episcopus, servus servorum Dei, dilectis filiis abbati et conventui sancti Benedicti Floriacensis salutem et apostolicam benedictionem. Relatum est nobis ex parte vestra quod, cum ad opus leprosorum de burgo sancti Benedicti sit novum cemeterium benedictum, sanis in eo eligentibus sepeliri, parochiales ecclesie ex hoc grave sui juris sustinent detrimentum. Hac itaque ratione inducti, auctoritate apostolica constituimus ut, si sanus aliquis in prescripto cimiterio elegerit sepulturam, ecclesie a qua cadaver assumitur canonica justitia conservetur. Ad hec autem auctoritate apostolica prohibemus ne possessiones ad vestrum dominium pertinentes, nisi de assensu vestro, jam dicti leprosi sibi appropinquare presumant. Nulli ergo, etc. Si quis autem, etc. Datum Velletri, sexto kal. junii.